# Eduard Puig i Vayreda

Eduard Puig i Vayreda (Figueres, 1942- 16 d'abril de 2018) fou un enòleg, polític, escriptor i dinamitzador cultural i social català. Va ser alcalde (CiU) de la ciutat de Figueres entre els anys 1980 i 1983, durant el primer mandat municipal des de la restauració de la democràcia, període en què també va tenir les responsabilitats en matèria; a més de participar en actes d'important rellevància com la primera reunió de l'Assemblea de Catalunya a l'Empordà.
Pel que fa a l'àmbit professional, Puig Vayreda era llicenciat en Enologia per la Universitat Rovira i Virgili de Tarragona. En aquest sentit va ser director general l'INCAVI (1984-1990) o, entre d'altres. També fou director del Consell Regulador de la D.O. Empordà Costa Brava. Havia exercit com a professor a la Universitat de Girona. Va escriure llibres i articles sobre aquest àmbit, com ara L'Arribada de la fil·loxera : Figueres, capital de la fil·loxera : debats i discussions : 1878, 1879, un estudi publicat per l'Institut d'Estudis Empordanesos l'any 2014. El mateix any també és l'encarregat de pronunciar el pregó de la Festa de la Verema dedicada a la 30a Mostra del Vi de l'Empordà. Entre 1914 i 1917 fou codirector de la Càtedra de Viticultura i Enologia Narcís Fages de Romà de la Universitat de Girona, amb seu a Figueres. El 2018 publicà la monografia El Jardí de Dionís. L'entorn cultural del vi.
A més d'escriure sobre enologia també va publicar nombrosos articles de reflexió sobre l'Empordà, molts d'ells sota el pseudònim de Pere Carrer.
Pel que a la seva faceta cultural, Eduard Puig Vayreda va ser president de l'Institut d'Estudis Empordanesos (1991-2007); fundador i primer president de les Joventuts Musicals de l'Alt Empordà (1972-1979); membre del patronat de Santa Maria de Vilabertran; o, entre d'altres, fundador i vocal de la primera delegació comarcal d'Òmnium Cultural (1970-1977).

## Obra

* El Jardí de Dionís. Figueres: Brau Edicions, 2017. ISBN 978-84-15885-66-5
* Vuits i nous i cartes que no lliguen. Figueres : [l'autor], 2016. {{ISBN|9788460895084}}
* Des del banc del general : 1978-2011 : 33 anys mirant l'Empordà. Figueres : Brau, 2012. ISBN 9788496905801
* Espolla. En col·laboració amb Enric Bassegoda Pineda. Girona : Diputació de Girona, 2012. ISBN 9788496747845
* Escrits incidentals. Figueres : Brau, 2011. ISBN 9788496905719
* Cent anys de capitalitat cultural : Figueres segle xx : els referents. Figueres : Ajuntament de Figueres, 2009.
* El vi. Barcelona : UOC, 2009. ISBN 9788497887731
* La Vinya i el vi. Girona : Diputació de Girona : Fundació Caixa de Girona, 2008. ISBN 9788496747401
* La Cultura del vi. Barcelona : UOC, 2007. ISBN 9788497886369
* Entre bótes i porrons : 25 anys de la Venerable Confraria de la Bóta de Sant Ferriol d'Empordà. Figueres : Brau, 2007. ISBN 9788495946447
* L'Empordà i el seu vi. Figueres : Brau, 2004. ISBN 8495946327
* Homilies de la bóta : publicades amb motiu del XX aniversari de la Venerable Confraria de la Bóta de Sant Ferriol d'Empordà. Figueres : Venerable Confraria de la Bóta de Sant Ferriol d'Empordà, 2002. ISBN 8460759652
* Petita història del cava. Barcelona : Mediterrània, 1992. ISBN 8485984927
* Tres bodegons amb ampolla de vi. Figueres : Venerable Confraria de la Bóta de Sant Ferriol-Empordà, 1990.
* Vins i cellers : 19 diàlegs apassionats amb els pàmpols de l'Empordà. Figueres : Carles Vallès, 1990. ISBN 848587434X
* Celler Cooperatiu Ricardell 1934-1984 : 50 Aniversari. [Olot] : Alzamora, DL 1984.
OBRA COL·LECTIVA
* La garnatxa de l'Empordà i altres vins dolços empordanesos. [S.l.] : LTA, 2014. ISBN 9788461719105

## Referències

* ↑ «Mor Eduard Puig Vayreda, enòleg, professor, exalcalde de Figueres i escriptor». Empordà, 16-04-2018.
* ↑ CARBÓ, FRANCESC BURGAS. «Un mandat singular a la Figueres de la Transició», 12-04-2021. [Consulta: 5 gener 2022].
* ↑ Puigbert, Josep «Figueres reconeix l'activisme d'Eduard Puig Vayreda». El Punt Avui, 16-05-2009 [Consulta: 21 agost 2012].
* ↑ «Pregó d'Eduard Puig Vayreda a la Festa de la Verema a Figueres 2014». Tramuntanatv.com, 08-09-2014. Arxivat de l'original el 2015-02-13. [Consulta: 13 febrer 2015].
* ↑ «Figueres, seu d'una càtedra de la UdG sobre el món del vi». El Punt Avui.
* ↑ Tramuntana. «"El jardí de Dionís" d'Eduard Puig i Vayreda», 12-02-2018. [Consulta: 16 abril 2018].
* ↑ «Puig Vayreda aplega en un llibre 33 anys d'articles de ´Pere Carrer´». Setmanari de l'Alt Empordà, 14-02-2012. [Consulta: 13 febrer 2015].
* ↑ «Figueres lliurarà la Fulla de Figuera de Plata a Eduard Puig Vayreda». Setmanari de l'Alt Empordà, 18-04-2009 [Consulta: 21 agost 2012].
* ↑ «Surt al mercat el nou llibre ‘La Garnatxa de l'Empordà i altres vins dolços empordanesos'». Cupatges, 01-12-2014.
| Precedit per: Miquel Esteba Caireta | Alcalde de Figueres 1981 - 1983 | Succeït per: Marià Lorca Bard |